Skilti sem auðveldar vegfarendum að komast í skjól á sem öruggastan hátt , var nýverið tekið í gagnið við Klébergsskóla á Kjalarnesinu . Skiltið er sett upp af Almannavarnanefnd höfuðborgarsvæðisins , í samvinnu við Rauða krossinn og Kjöl , staðsett við Grundarhverfi og er m.a. virkjað þegar vesturlandsvegur lokast . Í skólanum er hægt að fá húsaskjól , næringu og frekari aðstoð eftir þörfum og sjá sjálfboðaliðar Rauða Krossins sem jafnframt eru starfsmenn skólans um mönnun . Mikilvægt er að virða vegalokanir , en allur akstur er bannaður á leiðum meðan lokanir standa yfir . Á myndinni má sjá skiltið við Klébergsskóla .